NaiveNeuron/SloPal huggingface dataset:
Pollák, Peter, poslanec NR SR (2021-05-05):
Ďakujem pekne. Vážené pani poslankyne, páni poslanci, návrh zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov. Cieľom predloženého návrhu zákona je zmena podmienok, ktoré musí splniť organizácia príslušnej národnostnej menšiny, aby bola oprávnená navrhovať svojho zástupcu, ktorý sa zúčastní na zhromaždení organizácií príslušnej národnostnej menšiny, na ktorom sa volia členovia jednotlivých odborných rád. Podmienkou účasti navrhnutého zástupcu na zhromaždení organizácií príslušnej národnostnej menšiny je zápis organizácie, ktorá ho navrhla, v registri kultúrnych organizácií národnostných menšín. Podľa súčasného stavu sa na zhromaždení organizácií príslušných národnostných menšín môžu zúčastniť zástupcovia organizácií národnostných menšín, ktorí sa prihlásia na výzvu riaditeľa Fondu na podporu kultúry národnostných menšín a spĺňajú zákonom určené podmienky, aj keď reálne nevykonávajú žiadne aktivity. Návrhom zákona sa docieli to, že svojho zástupcu na zhromaždení organizácií príslušnej národnostnej menšiny bude oprávnená navrhnúť len organizácia spĺňajúca podmienky, zapísaná v registri kultúrnych organizácií národnostných menšín, ktorá vyvíja aktívnu činnosť v oblasti svojho pôsobenia. Návrh nebude mať negatívny vplyv na rozpočet verejnej správy, nebude mať negatívny vplyv na životné prostredie ani na informatizáciu spoločnosti a nebude mať negatívny vplyv ani na podnikateľské prostredie a na služby verejnej správy pre občanov. Rovnako nebude mať návrh zákona žiadne sociálne vplyvy ani vplyvy na manželstvo a rodičovstvo alebo rodinu. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem.
Zmajkovičová, Renáta, podpredsedníčka NR SR (2013-05-15):
Ďalším, ktorý vystúpi v rozprave, je pán poslanec Kaník.
Číž, Miroslav, podpredseda NR SR (2015-11-27):
Ďakujem veľmi pekne za spravodajskú správu. Otváram všeobecnú rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne. Neregistrujem žiadneho pána poslanca, tak mi dovoľte vyhlásiť rozpravu za skončenú. Ďakujem navrhovateľovi aj pani spravodajkyni. Kolegyne, kolegovia, teraz pristúpime k prvému čítaniu návrhu skupiny poslancov na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony (parlamentná tlač č. 1810), rozhodnutie o pridelení výborom 1816. Slovo má pani poslankyňa Janka Šípošová a v mene skupiny poslancov tento návrh zákona uvedie. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony , tlač 1810.)
Grendel, Gábor, podpredseda NR SR (2022-03-22):
Ďakujeme. Prerušujem rokovanie o tomto bode programu. A pristúpime ešte k druhému čítaniu o návrhu na vyslovenie súhlasu Národnej rady s Globálnym dohovorom UNESCO o uznávaní kvalifikácií týkajúcich sa vysokoškolského vzdelávania. Návrh vlády je uverejnený ako tlač 880 a spoločná správa výborov má tlač 880a. Návrh vlády odôvodní pán minister školstva, vedy, výskumu a športu Slovenskej republiky Branislav Gröhling. (Rokovanie o návrhu na vyslovenie súhlasu Národnej rady Slovenskej republiky s Globálnym dohovorom UNESCO o uznávaní kvalifikácií týkajúcich sa vysokoškolského vzdelávania , tlač 880.)
Ďuriš Nicholsonová, Lucia, podpredsedníčka NR SR (2017-02-03):
A pán poslanec Kollár s reakciou na faktické poznámky, nech sa páči.
Matovič, Igor, podpredseda vlády a minister financií SR (2022-11-10):
Pani poslankyňa, dovoľte, aby som vám teda odpovedal možno o vašich kamarátoch. Určite medzi nimi nájdete nejakého právnika, ktorý vám vysvetlí, že na uznesenie, ktoré bolo prijaté, je adekvátna odpoveď zo strany Úradu vlády odpoveď oficiálnym listom určeným pre Kanceláriu Národnej rady, ktorá teda bola doručená alebo odoslaná z Úradu vlády, ako som povedal predtým, 10. októbra 2022. Jednoducho platia tu nejaké pravidlá a bol by som veľmi rád, aby ste si nevymýšľali svoje vlastné. Sme Národná rada. Ďakujem pekne.
Hlina, Alojz, poslanec NR SR (2015-11-12):
Ďakujem pekne. Ja poviem v zásade viac v mojom vystúpení a len dve skutočnosti, a teda budem sa im venovať. Procesne mne by nevadilo, keby tu bolo skrátené legislatívne konanie. Mne by to nevadilo absolútne, ani by som nepípol. A to, že je to tu pri nejakých anabolikách, otvára sa zákon, ten Trestný zákon rieši anaboliká, rieši aj znásilnenie, rieši milión päťsto ďalších trestných činov a možno uhol pohľadu, mne to nevadí ani trochu a práve na, by som povedal, spoločenskú nebezpečnosť a aktuálnu situáciu v tejto krajine nerozporujem ani trochu. K tej formulácii. Mne to teda tak nepríde a prečo si to myslím, skúsim povedať v rozprave. Keď sme sa zhodli na tom, že úmysel je dobrý a že ho podporujeme, ak by sme mali len problém s formuláciou, ja sa pokúsim povedať, prečo si myslím, že je v poriadku, a tým pádom by to malo byť vybavené. Ďakujem.
Danko, Andrej, predseda NR SR (2016-09-12):
Znovu to už sa nedá. Dobre. Takže poprosím, jedna krátka reakcia, keďže som bol vyzvaný, ako...
M. Kovačócy, poslanec: (2007-09-12):
Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do 15. októbra 2007 a gestorskému výboru do 16. októbra 2007.
Kollár, Boris, predseda NR SR (2021-06-22):
Pán poslanec, procedurálny návrh? Momentík. (Krátka pauza.) Pýtam sa, či sa niekto chce prihlásiť do rozpravy ústne. Nech sa páči, máte možnosť prihlásiť sa do rozpravy ústne. Nech sa páči, pán poslanec Kuffa, máte slovo.
Bagačka, Michal, poslanec NR SR (2016-09-12):
Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 6 spoločne s odporúčaním gestorského výboru schváliť. Prosím, dajte hlasovať.
Kotleba, Marek, poslanec NR SR (2021-11-12):
Pán poslanec Stančík, prosím vás, pomôžte mi s jednou vecou. Ľudí tu máme rôznych. Ľudí máme, ktorí sa nechcú očkovať, ktorí sa nechcú testovať, sú skeptickí voči týmto všetkým opatreniam. A čo urobíte s takýmito ľuďmi, keď ich nebudú, keď ich teda nepustia ani do potravín? Takýchto ľudí necháte vyhladovať? Alebo akým spôsobom, akým spôsobom to urobíte, aby aj takíto ľudia si mohli v kľude nakúpiť, ktorí sa nechcú očkovať, nechcú sa testovať a majú výhrady voči všetkým týmto opatreniam? Skúste mi len na toto odpovedať, aby som potom vedel ľuďom takýto návod povedať. Ďakujem.
Číž, Miroslav, podpredseda NR SR (2015-06-18):
Ďakujem pekne. Kolegyne, kolegovia, uzatváram všeobecnú rozpravu. Teraz sa pýtam, pán minister, či chcete zaujať k rozprave, ktorá tu prebehla, stanovisko. (Reakcia navrhovateľa.) Máte slovo, nech sa páči.
Stohlová, Tamara, poslankyňa NR SR (2023-12-08):
Pani poslankyni Kleinert len ďakujem a vyjadrím sa teda k tomu, čo bolo, bola otázka k môjmu pozmeňujúcemu návrhu. Suma 3-tisíc eur bola stanovená aj po reflexii na ústavné podanie pani prezidentky voči tomu vlastne pôvodnému zneniu a bola určená tak, aby to bolo zmysluplné a proporčné.
Šofranko, Mária, poslankyňa NR SR (2022-06-15):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Érsek, Árpád, poslanec NR SR (2013-12-04):
Ďakujem za slovo. V krátkosti, pomenovali ste, pán kolega, prebytočný majetok štátu. Ale tento prebytočný majetok štátu nikdy nebude slúžiť, keď sa bavíme o Iuvente, možnože to nebude práve Iuventa alebo niečo iné; nikdy tam nebudú vytvorené také možnosti v tej budove, aby sa mohol prevádzkovať taký šport alebo také tréningové stredisko, čo potrebuje mať olympijský výbor. Ak olympijský výbor bude stavať nový štadión, olympijský štadión, pochybujem o tom, že na to bude mať či olympijský výbor, alebo štát finančné prostriedky, z ktorého by to postavil. A druhá vec, z čoho olympijský výbor zveľadí tento majetok, keď vieme, že v akom je stave? Odkiaľ bude mať finančné prostriedky, bude pýtať aj budovu, aj finančné prostriedky od štátu? Alebo tie peniaze, ktoré získa a mal by vrátiť do športu, napríklad olympijská renta, čo tu neprešlo, pre tých olympionikov, ktorí už niečo pre Slovensko dokázali, z čoho to jednoducho bude financovať? Čiže ak tomu dobre rozumiem, on dostane budovu, potom bude pýtať od štátu peniaze, v týchto priestoroch, sami dobre vieme, že olympijský šport sa nemôže prevádzkovať, lebo neni to na toto postavené, a na druhej strane potom tieto peniaze sa nikdy do olympijského hnutia, pre olympionikov sa tieto peniaze nevrátia. Ak má toľko peňazí olympijský výbor, tak mal vyplatiť alebo má vyplatiť tým športovcom, ktorí sa zásluhami zaslúžili o reklamu Slovenskej republike, by malo dať určitú rentu, napríklad boxer Zachara, ktorý má možno 300 euro dôchodok a vieme, že bol olympijský víťaz. Ďakujem.
Šmilňák, Martin, poslanec NR SR (2024-01-08):
Vážený pán predsedajúci, aj vám všetko dobré v novom roku. Pán Pročko, vy ste sa pýtali, že či títo ľudia majú svedomie, ale to je veľmi ťažká kategória. Viete, svedomie, my kresťania veríme, že každý má svedomie, len môže byť trošku zahádzané. Mňa skôr zaujíma, že či toto skrátené legislatívne konanie je svedomité. To so svedomím súvisí, že či tam sú tie dôvody, že či buď hospodárska škoda, alebo vážne rozpory so zákonom, alebo s ľudskými právami, alebo, nedajbože, že hrozí vojna, a toto tam nenachádzame. A potom by som zopakoval tú otázku kolegu neposlanca Donutila, ktorý sa pýta, že „Komu tím prospěješ?“ Lebo keď znižujeme trestné sadzby za isté trestné činy a zvyšujeme finančné limity, odkedy je niečo trestný čin, a keď špeciálna prokuratúra nejakým spôsobom rieši 130 nejakých ľudí, možno by stálo za analýzu, že koľko z tých ľudí sa z tých trestných činov preklasifikuje na, len na priestupky. A komu konkrétne, že či tie mená, ktoré ste v tu začali spomínať, že či, či táto legislatívna zmena, teda či vôbec svedomitá, že či a komu konkrétne prospieva, lebo určite neprospieva bežným ľuďom. A už ste spomínali aj to, že my sa teraz chystáme na námestia. Toto je, tak jednoducho povedzme ľuďom, ako to tým, ako to tým bežným ľuďom bude škodiť a komu konkrétne presne tieto, tieto sfušované legislatívne zmeny majú pomôcť. Toto musíme ľuďom povedať polopatisticky, natvrdo, pozrite sa, komu konkrétne, týmto a týmto to pomáha. A vám, ľudia, vy sa teda bojte, lebo keď vám niečo čórnú, čo nemá hodnotu 35-tisíc, tak to ani nebude trestný čin. Dajme... dajme si na to pozor a jednoducho... (Prerušenie vystúpenia časomerom.)
B. Bugár, podpredseda NR SR: (2002-11-06):
(Hlasovanie.) Prítomných je 136 poslancov, za návrh 77, proti 57, nehlasovali 2. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Ďalej budeme hlasovať o návrhu vlády na skrátené legislatívne konanie o vládnom návrhu zákona, ktorým sa mení zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, tlač 35. Pán poslanec Kaliňák ako spravodajca, nech sa páči, môžete uviesť hlasovanie.
Brocka, Július, poslanec NR SR (2011-07-06):
Ďakujem pekne, pán predseda. V rozprave k tomuto bodu som vystúpil iba ja. Budeme hlasovať o návrhu uznesenia k Návrhu účtovnej závierky Sociálnej poisťovne za rok 2010, že Národná rada konštatuje, že návrh bol predložený v súlade so zákonom a v termíne určenom na predloženie návrhu štátneho záverečného účtu Slovenskej republiky a že schvaľuje účtovnú závierku Sociálnej poisťovne za rok 2010.
Hraško, Igor, poslanec NR SR (2014-11-08):
Ďakujem za slovo. Opäť sme sa dostali úplne niekde inde, ako je dôvod tejto schôdze, a to je odvolávanie Fica. Odvolávanie Fica za to, že už pretiekol pohár trpezlivosti vzhľadom k tomu, že tých káuz a okrádania občanov Slovenskej republiky je už naozaj veľa. A to piešťanské cétečko je naozaj len tou poslednou kvapkou, aj ten Medical Group je s tým zapojený, to je už len naozaj to posledné, posledná inštancia, ktorá do tohto celého prispela. 105 káuz smeráckej vlády od jej nástupu v roku 2012 je, myslím si, moc. Ujdené milióny až miliardy, to je ten pravý dôvod, nie Belize, nie Medical Group, aj keď aj tá ukradla veľa z toho štátneho rozpočtu, pretože tie kšefty, ktoré dostáva, určite neboli len tak. Tu sa jedná o rozkrádanie verejných zdrojov! Verejných zdrojov, ktoré sú určené pre občanov Slovenskej republiky, majú byť použité zmysluplne a vláda Slovenskej republiky sa má starať o to, aby sa tak dialo. Ale táto vláda sa tak nestará, za tú je zodpovedný predseda vlády Robert Fico. A jeho tu práve kvôli týmto dôvodom odvolávame! Nie kvôli pochybnému cétečku v Piešťanoch, to je už len tá posledná kauza. Tak si to láskavo uvedomte, aj vy, pán Paška, aj vy, kolegovia zo SMER-u, páni ministri aj všetci poslanci, ktorí ste tu, pretože stále odbočujete od témy. To sú vaše kauzy, to sú vaše ukradnuté milióny, ktorí ste prispeli tým, že schvaľujete zákony, ktoré to umožňujú. Áno, všetko sa deje v súlade so zákonom, pretože ste si také zákony schválili, a tým pádom pridelili financie, ktoré mali ostať v rozpočte pre občanov Slovenska, vybraným firmám, vybraným kamarátom, vybraným podnikateľom. Tie peniaze mali ostať pre občanov Slovenskej republiky, nie pre zberbu, ktorá je nenažraná a stále bude nenažraná, pretože s mocou rastie chuť.
P. Paška, predseda NR SR: (2009-03-11):
(Prestávka.) (Po prestávke.)
Kuffa, Štefan, poslanec NR SR (2015-09-24):
Ďakujem za slovo. Ja tiež som tak nachystaný, že podporím tento poslanecký návrh zákona, ale prihováram sa zároveň za ten pozmeňovák, ono to tak vylepšuje ten návrh zákona. Tak by som aj poprosil samotných navrhovateľov, ak sú schopní to zakomponovať do toho návrhu, pretože darcovia krvi naozaj nie sú dostatočne možno doceňovaní u nás v našej krajine a takto myslím si, že keď by aj oni mali tie doplatky za lieky znížené, tak tá navrhovaná úprava na tých 25 eur maximálne, myslím si, že toto by mohol byť taký ústretový krok. Tak ako si to kolega spomenul, v podstate ten darca predovšetkým musí byť zdravý v tom čase reálne, keď daruje tú krv, tak je zdravý. Ale častokrát sa stáva aj to a vo väčšine prípadov je to tak, že prichádza obdobie, kedy potrebujú aj tí samotní darcovia pomoc. Ja som zažil tiež taký prípad u známych, kde manžel bol, v podstate mal zlatú plaketu, niekoľkonásobným darcom krvi a manželka pri pôrode potrebovala tú transfúziu a keď tí lekári nejak to tak komentovali, jej sa to tak dotklo, keď o tom počula. Tak hovorila, že môj manžel, povedala aj počet, koľkokrát daroval ako tú krv, a vy teraz uvažujete. Sú to roky dozadu, to nebolo teraz, ale možno nejakých 25 rokov dozadu, ale tak v tejto chvíli ma to napadlo. Ale chcem oceniť aj tú skutočnosť, že zdravotne postihnutí poistenci a invalidní dôchodcovia podľa tej aj platnej úpravy, že aby tie doplatky za lieky boli maximálne 30, u dôchodcov 45 eur. Samotné lieky sú strašne drahé. Veľakrát tú hodnotu tých liekov ani nepoznáme, ale, samozrejme, aj tie doplatky, ktoré doplácajú samotní poistenci, sú veľakrát vysoké.
Sitkár, Andrej, poslanec NR SR (2023-12-20):
Ďakujem. Pán predseda vlády, boli prijaté nejaké sankcie na samite, ktoré by mohli ublížiť Slovenskej republike?
Laurenčík, Milan, podpredseda NR SR (2021-02-04):
Prosím, prezentujme sa a hlasujme o návrhu pána spoločného spravodajcu. (Hlasovanie.) Prítomných 122, za 98, proti 0, zdržalo sa 24, hlasovali všetci. Konštatujem, že sme návrh zákona posunuli do tretieho čítania a otváram rozpravu v rámci tretieho čítania . Pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Hrušovský, podpredseda NR SR: (2002-08-20):
(Hlasovanie.) 78 prítomných, 72 za návrh, 1 sa zdržal, 5 nehlasovalo. Návrh sme schválili. Prosím teraz pána podpredsedu výboru pre kultúru a médiá, aby uviedol návrh. Ešte predtým dávam slovo pánovi poslancovi Ficovi.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 88 poslancov, za 85, proti žiadny, 2 sa zdržali, 1 nehlasoval. Uvedený návrh sme schválili.
Žiga, Peter, podpredseda NR SR (2024-04-17):
Na vaše vystúpenie dve faktické poznámky. Pán poslanec Bartek.
J. Počiatek, minister financií SR: (2009-11-05):
Takže, už chápem presne, čo vás zaujíma. Hlásim sa k tej úlohe a určite sa ministerstvo financií bude zapodievať úlohou ako ešte tento systém vylepšiť z toho uhla pohľadu, aby bola vnesená väčšia kvalita z pohľadu zhodnocovania týchto investičných vkladov jednotlivých sporiteľov – investorov. Ďakujem.
Baránik, Alojz, poslanec NR SR (2023-02-02):
Ďakujem pekne. Vážený pán predsedajúci, dovoľte, aby som vás informoval o prerokovaní uvedeného návrhu zákona v ústavnoprávnom výbore. Národná rada uznesením z 2. decembra 2022 pridelila návrh zákona na prerokovanie ústavnoprávnemu výboru, ktorý určila aj ako gestorský výbor a určila lehotu na jeho prerokovanie. Poslanci Národnej rady, ktorí nie sú členmi výboru, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval a odporúčal ho Národnej rade schváliť. Z uznesenia ústavnoprávneho výboru vyplýva šesť pozmeňujúcich návrhov. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Správa ústavnoprávneho výboru o prerokovaní návrhu zákona (tlač 1316a) bola schválená uznesením ústavnoprávneho výboru z 30. januára 2023. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a predkladal návrhy v zmysle príslušných ustanovení rokovacieho poriadku. Pán predsedajúci, prosím, otvorte rozpravu.
Hrnčiar, Andrej, podpredseda NR SR (2019-02-12):
Ďakujem. Vyhlasujem všeobecnú rozpravu za skončenú a prerušujem rokovanie o tomto bode programu. Budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa školský zákon (tlač 1287). Prosím poslanca Igora Matoviča, aby zaujal miesto určené pre navrhovateľov, a spravodajcu z výboru pre vzdelávanie, vedu, mládež a šport poslanca Martina Poliačika, aby zaujal miesto určené pre spravodajcov. Vo štvrtok 7. februára 2019 neukončil svoje vystúpenie v rozprave poslanec Igor Matovič, ktorému odovzdávam slovo. [Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1287.]
Nash, Natália, poslankyňa NR SR (2024-01-24):
Ďakujem pekne za slovo. Ďakujem, Zuzana Števulová, za tvoj kultivovaný príspevok. Chcem tiež pri ňom pripomenúť, že na to, akým spôsobom nám tu prináša vláda svoju predstavu o spravodlivosti, zareagovali aj medzinárodné inštitúcie. Tieto rovnako ako opozícia vyvracajú argumentácie vlády a vyzývajú ju, aby prehodnotila svoje návrhy. Prečítam tu niektoré z vyjadrení európskych inštitúcií a Transparency International. Európska komisia odporúča Slovenskej republike zabezpečiť účinné verejné konzultácie a zapojenie zainteresovaných strán do procesu tvorby právnych predpisov. Transparency International je vážne znepokojená najnovším vývojom, ktorý podkopáva právny štát na Slovensku. Vyzývame vládu, aby sa zdržala účelových zmien a vrátila sa k štandardným legislatívnym postupom vrátane s riadnych konzultácií s verejnosťou a odborníkmi. Európska prokuratúra na základe dôkladnej analýzy kombinácie navrhovaných zmien dospela Európska prokuratúra k záveru, že tieto kroky predstavujú vážne riziko porušenia zásad právneho štátu v zmysle čl. IV ods. 2 písm. c) nariadenia o podmienenosti. V konkrétnej rovine by to podľa Európskej prokuratúry minimalizovalo odhalenie možných podvodov poškodzujúcich finančné záujmy Európskej únie a narušilo funkčný mechanizmu podávania správ medzi Európskou prokuratúrou a špeciálnou prokuratúrou. A na záver ešte Európsky parlament naliehavo žiada všetkých politických predstaviteľov, aby konštruktívne a s úctou komunikovali s občanmi, dodržiavali zásady demokratickej diskusie a rešpektovali verejné inštitúcie, zásady právneho štátu a demokracie. Ďakujem pekne. (Potlesk.)
Brocka, Július, poslanec NR SR (2012-08-01):
Áno, pozrite, ja si myslím, že my politici by sme mali problémy zmenšovať. Vy to robíte teraz úplne naopak. Problémy do budúcna zväčšujete, lebo ich neviete riešiť, a preto vám chcem povedať, že ani túto formu, ani skrátené konanie o tak dôležitom zákone poslanci za Kresťanskodemokratické hnutie nepodporia. Ďakujem za vašu pozornosť. (Potlesk.)
Sulík, Richard, predseda NR SR (2010-07-08):
Ďakujem pekne. Pán Choma.
Grendel, Gábor, podpredseda NR SR (2023-01-26):
Tri faktické poznámky na vystúpenie pána poslanca. Ako pán, ako prvý, pán poslanec Kočiš.
P. Paška, predseda NR SR: (2009-06-18):
(Hlasovanie.) 137 prítomných, 85 bolo za, 50 sa zdržalo, 2 nehlasovali. Sme v treťom čítaní a otváram rozpravu. Neprihlásil sa nik. Vyhlasujem ju za skončenú a budeme hlasovať.
Janiš, Stanislav, poslanec NR SR (2011-09-14):
Vysporiadali sme sa so spoločnou správou, z rozpravy neboli žiadne návrhy. Pán predsedajúci, odporúčam hlasovať o tom, že predložený návrh zákona prerokujeme v treťom čítaní ihneď.
Viskupič, Marián, poslanec NR SR (2022-09-21):
Pán predsedajúci, ďakujem pekne za slovo. Kolegynky, kolegovia, dovoľte aj mne pár slov. Áno, myslím, že v tejto rozprave sa vyjadrujeme vlastne všetci, ktorí sa zároveň venujeme aj teda komunálu, respektíve župe. A takisto ja tiež chcem prispieť, som nakoniec jedným z predkladateľov. Chcem poďakovať kolegovi Vetrákovi, ktorý to teda spracoval. A jednoznačne ja mám skúsenosti presne rovnaké, či už ako poslanec, alebo aj opačne, skutočne zo strany úradu, kde sa to fakt nestíhalo a ona to má vlastne to bé, čo stále hovorím, že zdravý rozum. Keď sa to nestíhalo, vždy to potom zvádzalo k tomu, že no nejak to treba proste urýchliť a niečo treba už aj podať, čo ešte nie je. Čiže toto je presne to riešenie, ktoré robí veci zmysluplnejšími, ktorý do toho dáva zdravý rozum, ktorý vytvára väčší časový priestor na kvalitnú realizáciu potom toho akéhokoľvek projektu, respektíve dotácie a takto vlastne pomôžeme vlastne na oboch stranách. Aj tá realizácia vždy bude kvalitnejšia a nebudete nútiť nikoho vlastne robiť také tie, tie malé nepravdy alebo čo. Ale bude na to časový priestor, aby sa to pekne pripravilo, povolenia získali, zrealizovalo a následne s dostatočným časovým, časovým priestorom aj, aj teda vyúčtovalo. Takže veľmi dobrý zákon. Kolegynky, kolegovia, chcem tiež veľmi poprosiť o jeho podporu. Ďakujem pekne.
Andreánsky, Ladislav, poslanec NR SR (2013-02-05):
Ďakujem, pani predsedajúca. Pán doktor, ja by som sa chcel vyjadriť takisto k výmenným lístkom. Ide o posilnenie všeobecných lekárov. Načo by nám boli všeobecní lekári, keby neliečili? Robia dispečerov v podstate. Alebo si myslíte, že každý náš občan je tak zdravotne vzdelaný, aby sám na 100 % vedel určiť svoje ochorenie a behať tak od jedného špecialistu k druhému? Všeobecní lekári bežne v Európskej únii vyliečia zhruba 80 % pacientov, čiže ľudí, ktorí navštívia ich ambulanciu, 20 % posielajú k špecialistom. U nás je to presne opačne, vyliečia asi 20 % a 80 % ľudí navštívi špecialistov. Na druhej strane tým neúmerne zaťažujeme ambulancie špecialistov, kde sú čakacie doby na vyšetrenie a ošetrenie až niekoľkomesačné, čo si viete v praxi určite aj vy overiť, ja sa s tým denne stretávam. A ešte sa chcem zastaviť k tej chrípkovej epidémii. Mimo chrípkovej epidémie budú výmenné lístky, ako vy ich nazývate, tiež príčinou šírenia vírusov, alebo nebudú? A teraz nech sedia v čakárňach u všeobecného lekára ľudia, ktorí majú virózu a ktorí majú nejaké močové, dajme tomu močové problémy, sedia. To je všetko, ďakujem.
A. Belousovová, podpredsedníčka NR SR: (2008-12-02):
Slovo má pán poslanec Bugár.
Dostál, Ondrej, poslanec NR SR (2021-07-23):
Pán poslanec Kazda, som rád, že si upozornil na ten aspekt, ktorý zrejme by mal byť predmetom debaty aj potom, keď budeme hovoriť o návrhu zákona. Ten návrh nie je primárne alebo hlavne, alebo myslený ako nútenie k očkovaniu, ten návrh je príprava na situáciu, keď opäť začne narastať počet prípadov, začne narastať počet hospitalizácií a budeme sa baviť o tom, akým spôsobom obmedziť šírenie koronavírusu. A jeden z tých spôsobov je obmedzenie ekonomických aktivít, obmedzenie hromadných podujatí, obmedzenie prevádzok. A potom budeme stáť pred situáciou, že buď ich budeme úplne zatvárať, zakazovať, alebo iba upravíme hygienické podmienky v nich alebo na ich konanie. A, samozrejme, že tie hygienické podmienky by mali, mali okrem toho, že budeme nosiť rúška alebo respirátory podľa vážnosti situácie, mali aj obsahovať nejaké formy zabezpečenia toho, aby sa tam nešíril vírus. A teda tie možnosti sú, reálne sú očkovanie, reálne, reálne je to, je to tým, že bude čerstvý test alebo nejaká informácia o prekonaní, prekonaní choroby, ale, samozrejme, to by malo byť spojené s nejakým zistením, že či sú tam protilátky, alebo nie sú tam protilátky. A teda je o tom potrebné hovoriť už teraz, lebo my nevieme, kedy príde tretia vlna. Nevieme, či príde v novembri, či príde v septembri, alebo či o dva týždne sa tá krivka začne prudko dvíhať a bude potrebné prijímať nejaké opatrenia. Preto je potrebné o tomto zákone hovoriť a prerokovať ho a schváliť ho v skrátenom legislatívnom konaní.
Pellegrini, Peter, predseda NR SR (2015-11-11):
Prezentujme sa a hlasujme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 131 poslancov, za hlasovalo 93, zdržalo sa 38 poslancov. Konštatujem, že sme schválili vládny návrh novely zákona č. 416/2002 Z. z. o navrátení nezákonne vyvezených kultúrnych predmetov. Pán poslanec Bagačka uvedie teraz hlasovanie o bode 22 schváleného programu, ktorým je druhé čítanie o vládnom návrhu zákona o podpore najmenej rozvinutých okresov a o zmene a doplnení zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov (tlač 1734). Nech sa páči.
Laurenčík, Milan, podpredseda NR SR (2021-04-30):
Pani ministerka, chcete reagovať? Nech sa páči. Prosím, zapnite pani ministerku. (Reakcia ministerky.) Chvíľku ešte. Vedľa, prosím, to miesto. (Reakcia ministerky.) Nech sa páči.
Laurenčík, Milan, podpredseda NR SR (2020-12-01):
Ďalším rečníkom, ktorý je prihlásený do rozpravy, je pán poslanec Peter Kremský, ktorému teraz odovzdávam slovo. (Reakcia poslanca.) Prosím? (Reakcia poslanca.) Nechcete vystúpiť? Dobre. Ďalším rečníkom prihláseným do rozpravy je pán poslanec Robert Fico. Nech sa páči.
Jurinová, Erika, poslankyňa NR SR (2017-09-13):
Ďakujem pekne. Na začiatku, pán predsedajúci, ja vás žiadam, aby ste sledovali rokovanie, lebo práve v čase, keď ste sa bavili a nesledovali, tak došlo k tomu incidentu tu o porušení rokovacieho poriadku. A k pánovi Hrnkovi, možnože niekedy mi je ťažké pochopiť pochody pána Hrnka, ale určite súhlasím s ním, že pokiaľ existujú námietky voči tomu, že funkcia predsedu Správnej rady je neodvolateľná a chce, a chce ju akoby spriechodniť, ale právne spriechodniť, je dobré, aby sme sa tomu venovali, aby sme našli spôsob, ako naozaj rozumným spôsobom upraviť podmienky odvolania, ale nie tak, že dáte priamo do zákona, že rušíte konkrétneho človeka. Veď toto je úplne choré. Pán Hrnko, ak niekde počujete, s tým, čo ste povedali, úplne sa stotožňujem. Ale nestotožňujem sa s tým spôsobom, akým ste to urobili. Lebo vy robíte zmenu, totálnu zmenu fungovania inštitúcie kvôli jednému človeku? To naozaj? Ďakujem.
Kollár, Boris, predseda NR SR (2022-02-03):
Dobre. Otváram teda všeobecnú rozpravu a pýtam sa, či sa chce niekto prihlásiť do rozpravy, ale predtým tu mám ešte na toto vystúpenie päť... (Reakcia spravodajcu.) Prosím? (Reakcia spravodajcu.) Nerozumiem. (Reakcia spravodajcu.) Teraz, teraz, treba sa prihlásiť do rozpravy. Kto sa chce prihlásiť do rozpravy? Teraz otváram rozpravu, aby ste sa prihlásili do rozpravy. Evidujem šiestich poslancov. Ďakujem pekne. Končím možnosť prihlásiť sa a teraz by som... sedem, končím možnosť prihlásiť sa do rozpravy. A teraz s faktickými poznámkami vystúpi... máme ich tam (reakcia spravodajcu). Mne to tuná vychádza všetko v rozprave, takže... (Reakcia spravodajcu.) Dobre. (Reakcia z pléna, reakcia spravodajcu.) Dobre, tak poďme, s faktickou poznámkou Šefčík, pán poslanec Šefčík, nech sa páči. Prosím, zapnite mikrofón pánovi poslancovi Šefčíkovi. Prosím vás pekne, tak ešte raz, lebo technicky sa to nedá spraviť. Ešte raz vás poprosím s faktickými poznámkami. Zruším to. Takže s faktickou poznámkou vystúpi pán poslanec Šefčík, pán poslanec Muňko, pán poslanec Jarjabek, pán poslanec Kočiš, pán poslanec Šudík. Nech sa páči, pán poslanec Šefčík, máte slovo.
Martinák, Ľuboš, poslanec NR SR (2019-09-11):
Ďakujem za slovo. Vážený pán predsedajúci, vážená pani podpredsedníčka vlády a ministerka, vážený pán spravodajca, vážené panie poslankyne, páni poslanci, pred nami je novela vážneho zákona, zákona o lesoch. Ja sa zmienim len v tejto krátkej dobe a chvíli o niektorých otázkach, pretože moji predrečníci už v dostatočnej miere ozrejmili niektoré problémy, ktoré majú neštátni vlastníci lesa. Mám za to, aby aj títo neštátni vlastníci lesa možno viac búšili, ale prostredníctvom svojich odborných lesných hospodárov, čo sa týka, či na ministerstvo, na orgány štátnej správy. Veď dnes predsa každý vlastník a obhospodarovateľ lesa zo zákona musí mať odborného lesného hospodára. Pretože odborný lesný hospodár, len ten môže garantovať správnosť zásahov v súlade s programom starostlivosti o les. Alfou a omegou pri hospodárení v lesoch je, bola a vždy bude ekologická stabilita lesa. Ekologická stabilita je záruka, že naše lesné porasty naďalej budú prospievať. A preto ja, ja som veľmi rád, že v tomto zákone sa už definuje prírode blízke hospodárenie lesa. Prírode blízke hospodárenie lesa znamená, že nejdeme holorubným spôsobom, ale spôsobom podrastovým alebo spôsobom výberkovým. Podrastový spôsob zase znamená, že sa snažíme získať prirodzené zmladenie lesa, a to z pôvodných našich lesných porastov postupným presvetľovaním. Dorúbať ich môžme až vtedy, ak máme cez 50 % prirodzeného zmladenia, počkáme si dva roky zo zákona, ak je potrebné vylepšovanie, vylepšíme vhodnými drevinami. Ďalším vážnym a dôležitým spôsobom je spôsob výberkový, a to buď jednotlivo výberkový, alebo skupino výberkový spôsob. Tento výberkový spôsob spočíva v nepretržitej obnove a tento spôsob je najbližší prírode, dá sa povedať, až pralesovitou formou. Avšak niektorí lesníci to vraj berú v súčasnosti, čo som s nimi rozprával, až príliš za svoje a neuvedomujú si úskalia, ktoré prináša tento výberkový spôsob hospodárenia. Totiž základnou podmienkou je tam perfektná príprava pracovísk, a síce sprístupnenie porastov. Poviem vám otvorene, že nie všade je to možné, zvlášť je to veľmi slabo možné vo východoslovenskej flyšovej oblasti (zaznievanie gongu), kde máme tento, dá sa povedať, do určitej miery pre lesníkov nešťastný flyš, kde pri príliš veľkom sprístupňovaní dochádza k zosuvom pôdy. Čiže tento prírode blízky hospodársky spôsob treba kvitovať, netreba však zabúdať, že v niektorých prípadoch musíme použiť vyslovene hospodársky spôsob holorubný, a to napríklad pri viatych pieskoch, pri boroviciach, kde jednoducho musíme to mať na pamäti. Ďalším prínosom, považujem to, že sa sprísnili pravidlá vzniku náhodnej ťažby, už ako tu pred tým spomínala pani podpredsedníčka vlády a pani ministerka. Jednoducho povedané, povedzme si otvorene, že často za náhodnú ťažbu sa mohla (zaznievanie gongu) zakryť aj... (Prerušenie vystúpenia predsedajúcim.)
F. Mikloško, poslanec: (2002-01-30):
M. Andel, podpredseda NR SR: Ďakujem. Ako posledný v rozprave vystúpi pán poslanec Osuský. A týmto zároveň vyzývam aj poslancov, ktorí sú mimo rokovacej miestnosti, aby sa dostavili do rokovacej miestnosti, pretože po vystúpení navrhovateľa a spravodajcu budeme hlasovať. Pán poslanec Osuský, nech sa páči, máte slovo.
Vons, Peter, poslanec NR SR (2022-06-16):
Ďakujem, pán predseda. Takže v rozprave k návrhu zákona vystúpili traja poslanci. Boli podané dva pozmeňujúce a doplňujúce návrhy. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o týchto pozmeňujúcich návrhoch, ktoré odzneli dnes v rozprave.
Podmanický, Ján, poslanec NR SR (2012-08-01):
Áno, je to pravda. Nadväzujem na slová predrečníka. Reagujem na vás, pán poslanec, pretože ako jeden z mála ste vystúpili dnes k bodu programu. A to oceňujem, že ste sa rozhodli dodržiavať rokovací poriadok. Áno, vážení kolegovia, skákal som do reči, lebo nikto nerešpektoval rokovací poriadok z vás, ktorí ste vystupovali. Rozprávali ste... (Reakcia z pléna.) Áno, ospravedlňujem sa. Ale chcem doplniť, že kolegovia, ktorí vystupovali v rozprave, naozaj, pán poslanec, nerešpektovali rokovací poriadok a exemplárne porušovali zákon o rokovacom poriadku. To vám chcem povedať, pán poslanec. Okrem toho, pán poslanec, chcem vám povedať ďalšiu vec, že my sa neprieme o to, že ten výklad, ktorý ste podali, o skrátenom legislatívnom konaní je zlý, on je naozaj dobrý a ja s ním absolútne súhlasím, my sa prieme o to, či existuje alebo neexistuje hrozba značných hospodárskych škôd. No vy tvrdíte, že neexistuje, pretože pre vás je 40 mil. eur málo, 40 mil. eur je, pán poslanec, 1,2 mld. Sk. Ak je to pre vás málo, v poriadku, asi sú toto nejaké vaše hranice čísel. Pre nás je 1,2 mld. Sk dostatočný dôvod na to, aby sme zabránili hrozbe takýchto značných hospodárskych škôd. A teda podľa nášho názoru sú naplnené dôvody na použitie skráteného legislatívneho konania. Ale, pán poslanec, boli ste poslancom v roku 2010, keď ste hlasovali za skrátené legislatívne konanie pri zákone o RTVS. A mňa teraz tiež napadla otázka: Prečo ste vtedy nevystúpili ako psychológ a neupozornili ste, že vlastne hlavným cieľom nie je nejaká úspora, ktorá napokon ani nenastala, zlúčením televízie a rozhlasu, ale hlavným cieľom vašej vlády bola výmena riaditeľa Slovenskej televízie, lebo vám politicky nevyhovoval? Prečo ste vtedy ako psychológ nevystúpili a neodhalili ste to psychologické pozadie celej kauzy zlúčenia rozhlasu a televízie... (Prerušenie vystúpenia časomerom.)
P. Hrušovský, podpredseda NR SR: (2001-12-04):
(Hlasovanie.) Prítomných je 105 poslancov, za 101, proti 1, nehlasovali 3. Uvedené body zo spoločnej správy sme schválili.
Kollár, Boris, predseda NR SR (2021-10-21):
Prosím, prezentujme sa a hlasujeme. (Hlasovanie.) Prítomných 128 poslancov, za 85, proti 13, zdržalo sa 29, nehlasoval 1. Konštatujem, že Národná rada zvolila Maroša Pauliniho za člena Rady pre štátnu službu na funkčné obdobie sedem rokov od 21. októbra 2021. Pristúpime k hlasovaniu o návrhu poslancov Fica, Faiča, Kondróta a Takáča na vykonanie kontrolnej činnosti Národnej rady opatrení verejnej energetickej politiky (tlač 715). Prosím spravodajkyňu z výboru pre hospodárske záležitosti poslankyňu Magdalénu Sulanovú, aby hlasovanie uviedla. (Hlasovanie o návrhu poslancov Národnej rady Slovenskej republiky Roberta Fica, Vladimíra Faiča, Maroša Kondróta a Richarda Takáča na vykonanie kontrolnej činnosti Národnej rady Slovenskej republiky opatrení verejnej energetickej politiky v súvislosti so zmiernením negatívnych dopadov na ceny energií podľa § 127 a nasl. zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 715.)
Kovačócy, Marián, poslanec NR SR (2010-07-08):
Sľubujem. (Potlesk.)
Bugár, Béla, podpredseda NR SR (2016-12-01):
Ďakujem, pán podpredseda vlády. Pán poslanec Dostál, nech sa páči, vidím, že chcete položiť doplňujúcu otázku.
Pellegrini, Peter, podpredseda NR SR (2020-09-02):
Hlasujeme o pripomienke č. 3. (Hlasovanie.) Prítomných 126, za hlasovalo 98, zdržalo sa 28 poslancov. Aj túto pripomienku sme schválili.
A. Belousovová, podpredsedníčka NR SR: (2008-06-19):
Vážené pani poslankyne, vážení páni poslanci, skôr ako prejdeme k nášmu popoludňajšiemu programu, ktorým je hodina otázok, dovoľte mi, aby som privítala na zasadnutí a v Národnej rade pána ministra zdravotníctva, pána Richarda Rašiho, ktorý je prvýkrát na schôdzi Národnej rady po svojom vymenovaní do funkcie. (Potlesk.) Pán minister, chcem vám zaželať, verím, že aj za ostatných kolegov, veľa úspechov vo vašej práci a dobrú spoluprácu s Národnou radou Slovenskej republiky. Teraz budeme pokračovať programom, tým je hodina otázok , ktorú týmto otváram. Poslanci písomne položili do včera do 12.00 hodiny 30 otázok predsedovi vlády a 51 otázok  členom vlády. Overovatelia schôdze vyžrebovali ich poradie. Chcem upozorniť, že na otázky poslancov, ktorí nie sú prítomní v rokovacej sále, sa odpovedať nebude. Chcem zároveň aj upozorniť, že predseda vlády pán Robert Fico sa z rokovania o tomto bode programu ospravedlnil a svojím zastupovaním zároveň poveril podpredsedu vlády Slovenskej republiky, pána Roberta Kaliňáka, ktorého teraz prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda.
Laššáková, Jana, podpredsedníčka NR SR (2013-09-04):
S reakciou pán poslanec Mihál. Nech sa páči
P. Hrušovský, predseda NR SR: (2003-11-06):
Národná rada nie je uznášaniaschopná. Ďakujem, pani poslankyňa, pán minister. Pristúpime k rokovaniu o ďalšom bode programu, ktorým je vládny návrh, pardon, návrh skupiny poslancov... Panie poslankyne, páni poslanci, na základe prerokovaných bodov teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a o zmene a doplnení niektorých zákonov , ktorý prerokúvame ako tlač 363. Poprosím teraz pána ministra školstva, aby zaujal miesto pre navrhovateľov, pána predsedu výboru pre vzdelanie, vedu, šport a mládež pána poslanca Devínskeho, aby zaujal miesto pre spravodajcov. A poprosím naozaj pánov poslancov o pozornosť pri prerokúvaní tohto návrhu zákona, pretože bolo podané množstvo pozmeňujúcich návrhov, ktoré sú komplikované a tejto komplikácii podaných pozmeňujúcich návrhov zodpovedá aj komplikované hlasovanie, aby sme sa nedopustili nejakej procedurálnej chyby. Žiadam naozaj aj pána spravodajcu, aj pána ministra, aby počas hlasovania upozornili na kontradiktórnosť niektorých návrhov a riziká v prípade ich schválenia, resp. neschválenia na celý zákon, ktorý ideme prerokúvať. Nech sa páči, pán poslanec. (Ruch v sále.) Pán poslanec Číž. Nie. Nech sa páči, pán poslanec Devínsky, máte slovo.
Šebej, František, poslanec NR SR (2014-03-18):
Ďakujem. Pán kolega Kéry, s tými médiami, ono je to tak, že ja som čítal niekoľko veľmi podrobných analýz ruských médií a z nich mi to vyplynulo, naozaj. Ale ja si neodpustím, pani kolegyňa Vášáryová, budem chvíľočku zlomyseľný, ale nie voči vám, ale voči tým, ktorí sa pýtajú, či hrozí nová Jalta. No ja sa obávam, že nehrozí. Viete, čo k nej chýba? Winston Churchill a Franklin Delano Roosevelt. (Smiech v sále.) A, pán kolega Novotný, súhlasím.
Krajkovič, Mikuláš, poslanec NR SR (2018-05-17):
Ja len krátko, chcem oznámiť, že som zaregistroval žiadosť pani poslankyne Pfundtner a dám potom o tom hlasovať.
Sulík, Richard, predseda NR SR (2011-06-02):
Pamäť osviežime nabudúce, prosím, uveďte hlasovanie.
Laššáková, Jana, podpredsedníčka NR SR (2012-10-18):
Ďakujem, pán minister. V poradí štvrtú otázku položil pán poslanec Martin Fecko ministrovi pôdohospodárstva a rozvoja vidieka Ľubomírovi Jahnátkovi, ktorého zastupuje minister dopravy, a otázka znie: „Akým spôsobom budú odškodnení náhradní užívatelia pozemkov za trvalé porasty nimi vysadené, ak mali vyčlenený pozemok podľa § 15 zákona č. 330/1991 Zb. v znení neskorších predpisov o pozemkových úpravách, keď pôvodný vlastník berie tento pozemok do vlastného užívania?“ Nech sa páči, pán minister, odpovedajte a zároveň oznámte aj ukončenie odpovede.
Frešo, Pavol, poslanec NR SR (2014-11-08):
Ďakujem veľmi pekne. Vážené dámy, vážení páni, vážený pán predseda, ja by som poprosil o také, krátku chvíľku strpenia, lebo mám tu ten materiál, to oficiálne vyjadrenie vášho nominanta sociálnodemokratického v piešťanskej nemocnici, ktoré tak rýchlo prehrmelo predtým a vzbúrilo takú nevôľu. Ono, vážené kolegyne, vážení kolegovia, ono v sebe má okrem teda vecí, ktoré vás oprávnene pobúrili, a cením si teda pána Martvoňa, že išiel tým spôsobom, že sa prvý od toho dištancoval, aj toho dištancovania vášho klubu, ale má v sebe aj niektoré odborné argumenty, ktoré stoja naozaj aj v ďalšej diskusii za hlbšie rozobratie. Čiže ja by som to pustil a urobme si o tom nejaký názor. (Prerušenie vystúpenia predsedajúcim.)
A. Belousovová, podpredsedníčka NR SR: (2007-09-12):
Takže prerušujem rokovanie 13. schôdze Národnej rady Slovenskej republiky. Schôdza bude pokračovať zajtra o 9.00 hodine ráno. Ďakujem a dovidenia. (Prerušenie rokovania o 18.53 hodine.)
Šípošová, Janka, poslankyňa NR SR (2015-02-11):
Pán predseda, dajte, prosím, hlasovať o tom, aby návrh pána poslanca Hlinu, ktorým sa dopĺňa zákon č. 131/2010 Z. z. o pohrebníctve postúpil do druhého čítania.
M. Hort, podpredseda NR SR: (2007-09-13):
Na záver sa prihlásil so záverečným slovom navrhovateľ. Nech sa páči.
M. Vášáryová, poslankyňa: (2007-11-29):
Takže, ak sa má robiť rozpočet takýmito vágnymi prísľubmi, že ak by bolo lepšie, tak vám niečo prihodíme, tak sa predsa nedá robiť politika, ktorou by sme sa prezentovali na pôde Európskej únie.
Cigániková, Jana, poslankyňa NR SR (2017-04-06):
Keď vám ide o tie platy... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-09-17):
Ďalším, ktorý vystúpi v rozprave, je pán poslanec Hudacký. Pripraví sa pán poslanec Frešo.
Osuský, Peter, poslanec NR SR (2013-06-05):
Ďakujem pekne, pán predsedajúci. Môj ctený poslanecký kolega pán profesor Huba je vekovo z mojej kategórie, takže veľmi správne pripomenul, že sme tu 40 rokov žili pod sloganom: „Kto nekradne, okráda svoje deti.“ A pravda je, že sme len mali ilúziu, že sme nielen národ holubičí, ale že mohol Karol Duchoň spievať, že „v dolinách sa dvere nezatvárajú“. Pravda je, že aj vtedy sa aj korumpovalo, aj uplácalo, aj kradlo. Navonok to vyzeralo tak, že problémom je vodu kázať a víno piť v podobe kožucha, v kožuchu súdružky Litvajovej. Ale boli to iste i poľovačky Babinského a mnohé iné rozkoše, ale mali sme pocit, že to „oni“. A ak sa stala po novembri chyba, tak je to to, že volení zástupcovia ľudu neukázali ľudu, že sa to dá aj inak. A vlastne kontinuálne pokračovali možno ešte s drzejším čelom v niečom, čo sme aj predtým poznali. A občania teda nezažili pozitívny príklad, že sa drzosť a kradnutie nevypláca. Naopak, zažili presný opak tohto javu, a to, samozrejme, bolo to najhoršie, čo sa mohlo stať v krajine, ktorá potrebovala čestnú reprezentáciu ako soľ. A pravda je, že aj tak niet dôvodu na ilúzie, že sme národ statočný a holubičí plošne. Mám obavu, že nie sme. Ale ako som hovoril v súvislosti so zmienenou stavbou, ktorá o 3 metre prekročila určenú, otázne povolenú výšku, začať zametať schody aj s čestnosťou sa má od vrchného schodu. (Potlesk.)
Blanár, Juraj, podpredseda NR SR (2021-05-06):
Ďalší, pán poslanec Mizík, nech sa páči.
Záhumenský, Marian, poslanec NR SR (2010-10-14):
Ďakujem pekne, pán podpredseda. Pán minister, základným cieľom zbrane nie je spôsobiť zranenia alebo smrť. Základným cieľom zbrane je zasiahnuť cieľ. Sú tisíce športových strelcov, ktorí nikdy nespôsobili nikomu ani zranenie, ani smrť. Čiže ak sa budeme pozerať na zbraň ako na niečo čo zabíja, tak potom to nie je pravda. Ale je pravda, že sa používajú zbrane aj na poľovné účely, aj na ochranu majetku, atď. Hovoríte, že analýza, čo spôsobí analýza, alebo akým spôsobom to vyhodnocovať. No hádžete všetkých držiteľov zbraní do jedného vreca. Nepočul som analýzu, koľko spôsobili násilných trestných činov jednotlivé kategórie ľudí, ktoré držia zbrojné preukazy, poľovníci, športoví strelci, podnikatelia, členovia ozbrojených zložiek, legálnych ozbrojených zložiek Slovenskej republiky a tí, ktorí nelegálne držia zbrane. Čiže myslím si, že to je prvé, aby sme vedeli, aké kategórie a kde treba sprísniť vydávanie zbrojných, pre ktoré kategórie a aké promile týchto držiteľov preukazov sa stane to, že niekto zlyhá. Ale na čo som ja poukazoval, je to, že psychologické testy boli v predchádzajúcom zákone a dodnes neboli vyhodnotené ani komorou psychológov, ani ministerstvom vnútra, koľko vlastne došlo k poklesu trestných činov so zbraňou, keď tento inštitút sme v zákone mali. A som presvedčený, že napriek tomu, že tento inštitút zavedieme a dáme pol miliardy korún psychológom, neznížime z tohto jedného podnetu počet trestných činov. Toto som ja hovoril vo svojom vystúpení, a preto som požadoval aj analýzu, aby sme povedali, ktoré skupiny držiteľov zbrojných preukazov môžu, alebo páchali trestné činnosti. A keď hovoríme o psychológoch, tak ich činnosťou nepríde k zníženiu, aspoň nebola predložená analýza, nebolo to nikdy vyhodnotené. Úschova zbraní. Ak hovoríte o úschove zbraní cez predajcov... (Prerušenie vystúpenia časomerom.)
Sulík, Richard, predseda NR SR (2011-09-08):
Ďalší rečník v poradí je pán poslanec Lazár, nech sa páči.
Hrnčiar, Andrej, podpredseda NR SR (2018-09-11):
Pani poslankyňa Žitňanská.
Saloň, Marián, poslanec NR SR (2021-10-05):
Ďakujem pekne, pán podpredseda. Dajte hlasovať o návrhu uznesenia tak, ako bolo prednesené.
Blanár, Juraj, podpredseda NR SR (2021-06-30):
Príjemné dopoludnie, vážené panie poslankyne, páni poslanci, pán minister, otváram ôsmy rokovací deň 32. schôdze Národnej rady Slovenskej republiky. Na dnešnom rokovaní o ospravedlnenie požiadali títo páni poslanci: Martin Borguľa, Dominik Drdul, Erik Ňarjaš, Boris Susko, Miroslav Urban a z dôvodu práceneschopnosti sú to páni poslanci Bubnár a pán poslanec Kerekréti. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , pod parlamentnou tlačou 600 a s návrhom na pridelenie na rokovanie výborom v rozhodnutí č. 618. Poprosím pána podpredsedu vlády a ministra financií Slovenskej republiky Igora Matoviča, aby vládny návrh zákona snemovni uviedol. Nech sa páči, pán podpredseda, máte slovo.
Paška, Pavol, predseda NR SR (2012-06-28):
Dobre. Čiže žiadate, aby predtým, ako prebehla voľba kandidátov na členov disciplinárnych senátov a kandidátov na vymenovanie za členov výberových komisií na voľné miesta sudcov sa zúčastnili a predstavili plénu Národnej rady. Hlasujeme o návrhu pána poslanca. (Hlasovanie.) 121 prítomných, 15 bolo za, 62 proti, 37 sa zdržalo, 7 nehlasovali. Návrh sme neschválili. Ešte predtým, ako prejdeme k ďalšiemu návrhu, prerušujem rokovanie o bode programu, ktorým bol návrh na člena, na voľbu člena Rady rozhlasu a televízie Slovenska. Teraz pán Pavol Hrušovský uvedie návrh na voľbu členov Správnej rady Ústavu pamäti národa . Je to tlač 103.
Nicholsonová, Lucia, poslankyňa NR SR (2014-11-09):
Ďakujem veľmi pekne. Ďakujem aj pánovi poslancovi Lipšicovi a ďakujem, samozrejme, aj kolegyni Košútovej. No ja som netušila, že vaša dcéra takúto až misionársku prácu, teda charitu vykonávala pre Národnú radu. Takže ak je to tak, tak, samozrejme, môj obdiv a veľká vďaka jej patrí za to, že takéto niečo dokáže urobiť len tak z čistého srdca. A naozaj si ju viem predstaviť, keď rezala tie stromy a nakladala a odvážala to. Tak som rada, že sa takto starala o bezpečnosť našich občanov, ktorí teda chodia po potulkách okolo Bratislavského hradu. Pozdravujem ju srdečne.